Žoržs Bizē

Žoržs Bizē (;  — ) bija franču komponists, operas “Karmena” autors.

 Biogrāfija 

Žoržs Bizē piedzima Parīzē. Viņa tēvs bija dziedātājs un komponists amatieris.http://www2.la.lv/lat/latvijas_avize/jaunakaja_numura/sodien/?doc=39499 Vecāki viņu nosauca par Aleksandru Cēzaru Leopoldu Bizē (),Sadie, Stanley (Ed.) [1992] (1994), The New Grove Dictionary of Opera, vol. 1, A-D, chpt: "Bizet, Georges (Alexandre César Léopold)" by Hugh Macdonald, New York: MacMillan. p. 485.  bet kristībās viņš ieguva vārdu Žoržs, ar kuru vēlāk kļuva pazīstams.

Viņš bija apdāvināts bērns, jo jau agri pazina notis un divas nedēļas pirms 10 gadu jubilejas iestājās Parīzes konservatorijā (1848). 1857. gadā viņš to pabeidza. Par diplomdarbu kantāti “Kloviss un Klotilde” konservatorija piešķīra Bizē lielo Romas prēmiju, kas ļāva apceļot Itāliju.

Neilgi pēc atgriešanās, 1861. gadā, nomira viņa māte. 1863. gadā viņš uzrakstīja operu “Pērļu zvejnieki”. Pēc diviem gadiem sekoja opera “Ivans Bargais”, bet vēl pēc viena gada opera “Pertas skaistule”. 1871. gadā tapa viņa opera “Džamilē”. 1875. gadā tapa viņa slavenākais darbs — opera “Karmena”.

Savas dzīves laikā viņš sarakstīja vienu simfoniju (kā mājasdarbu konservatorijā), bet otru tā arī nepabeidza. Sarakstījis arī opereti “Doktors Mirakls” (1857), mūziku Alfonsa Dodē drāmai “Arliete” (1872), garīgās mūzikas darbus, skaņdarbus klavierēm, dziesmas un citus sacerējumus.Latvijas padomju enciklopēdija, 2. sējums. Rīga:Galvenā enciklopēdiju redakcija, 1982., 55. lpp. Bijis arī atzīts pianists.

Žoržs Bizē nomira trīsdesmit sešu gadu vecumā no sirdstriekas Parīzes piepilsētā Buživālā.

 Piezīmes un atsauces 

 Ārējās saites 

 Žoržs Bizē allmusic.com 
 Georges Bizet (1838—1875) 
 Žorža Bizē notis IMSLP 

Kategorija:Parīzē dzimušie
Kategorija:Franču komponisti
Kategorija:Operu komponisti